
Dva značajna Ponttfikata 

RĆSUME. — Deux Pontificats. — I. Le deuil profond, eprouvž par le monđe 
entier a P occasion de la mort de Pie XI, est exprime par toutes les 
confessions, la presse, les diplomates et les chefs d’ Etats. — D’ oii la 
grandeur de Pie XI? a) Ii a travaillć pour la vraie paix, qui est celle 
du Christ; b) pour la solution de la question sociale: P enciclique »Qua- 
đragesimo Anno«; c) pour le bien et le progres de la famille: »Časti 
Connubii«; d) pour P organisation de la jeunesse catholique et pour P 
education de futurs pretres; e) pour les Missions: le Muse de Missions 
et P enciclique »Rerum Ecclesiae«; f) II etait infatigable dans ses efforts 
pour P Action Catholique; g) 11 a fait plusieurs canonisations et beati- 
fications et h) les Concorđats avec plusieurs nations. — Pie XI avait 
cette grande force, puisqu’ ii etait conscient d’ Stre le Pfere commun 
de tous les catholiques. — II n’ a pas cesse de travailler pour P unions 
des Eglises et a cette fin usait de toute sa vigilance paternelle. — Ses 
travaux pour les affamćs en Russie, pour la Pologne apres la revolution 
russe et pour toute autre nation en detresse sont bien connus. — Pie 
XI a manifeste son amour st P egard de la nation croate a plusieurs 
reprises et peu avant sa mort. 

II. La papaute a une valeur immense dans le monde, qui, sans cette-ci, 
serait un chaos. — Dans cette deuxieme partie P auteur decrit P una- 
nimite chez les electeurs de Pie XII, la joie causee dans le monde par 
son election, sa vie, ses etudes, ses travaux dans les Congregations ro- 
maines et son activite điplomatique. 

f. Snažni Poniifihat Pija XI, 

Desetog veljače 1939. radio je javio Urbi et Orbi, da 
je u 5,31 sati izjutra zatvorio svoje smrtne oči Otac Crkve, 
Pastir duša, Učitelj riječi Božije, Kristov Zamjenik na ze- 
m Ui — 261. Papa Pio XI, navršivši 81 godinu života, 8 mje¬ 
seci i 9 dana, nakon 17 godina i 4 dana svoga Pontifikata. 

Svijet je ostao potišten na tu crnu vijest: Crkva se Boži- 
ja na zemlji zavila u duboku crninu, jer je izgubila svoju 
vidljivu Glavu; vjernici su — 400 milijuna — s jednoga kra- 

ja svijeta do drugoga ostali bez daha, jer su izgubili dobroga 
Oca. Čitav je kulturni svijet, bez obzira na rase i vjere, pro¬ 
živio časove dubokog uzbuđenja, jer je Pio XI. bio — knez 
i apostol mira u ovo kaotično doba internacionalne krize i 
socijalnih potresa. Kard. Verdier veli, da se čitav svijet neo¬ 
bično uzbudio, jer je osjetio da je »izgubio svoje svijetlo i 
svoju moralnu snagu« smrću velikoga i dobroga Pape. Kard. 
Gerlier tvrdi, da je velikodušni Poglavar katolika osvojio 
simpatije čitavoga čovječanstva, jer je imponirao svojom 
odlučnošću, dobrotom, smionošću i neustrašivošću. Bio je vi¬ 
tez bez straha! Junak Gospodnji gledao je ravno u lice sva¬ 
koj pogibli, svakoj sili, svakoj nepravdi. Stoga nam je jedna 
od najmilijih slava najnovijeg katolicizma u svijetu i neizreci¬ 
vo nam je slatka utjeha kao katolicima, što znamo da je 
Pio XI. bio samo u službi Božije istine, jedino vojnik Bozi 
jih interesa, uvijek bezgranično dobri Otac, Pastir i Učitelj 
svih naroda, svih vjernika. 

1. — Nad odar velikoga Pape, Kristova Zamjenika na 
zemlji, izlili su vrlo lijepe i iskrene osjećaje boli i žalosti i 
pretstavnici svih vjera — pravoslavne, protestantske, 
židovske. — Grčka je crkva naredila molitve za ispokoj du¬ 
še Pija XI. — Hrvatskom metropoliti dru Stepincu došao je 
pravoslavni metropolit Dositej da mu u ime svoje i srpskog 
Patrijarhe izrazi saučešće. Prisustvovao je i svečanim zaduš¬ 
nicama za ispokoj duše Pija XI. u zagrebačkoj katedrali. — 
Svi pretstavnici protestantizma su se srdačno pridru¬ 
žili boli katolika prigodom gubitka Sv. Oca. Kanteburijski 
nadbiskup, poglavar anglikanske crkve u Engleskoj, izrazio 
se, da je Pio XI. bio čovjek širokoga znanja i iskrene, žarke 
kršćanske ljubavi, i da je uvijek smiono i dostojanstveno 
vršio neizmjernu odgovornost Pontifikata. — Newyorški ra¬ 
bin, da druge ne spominjem, tvrdi, da je smrt Pia XI. »ne¬ 
izmjeran gubitak za čitavo čovječanstvo. On se uvijek po¬ 
zivao na universalno bratstvo.« 

2. — Vodeći su listovi Evrope s puno iskrene boli popra¬ 
tili u vječnost Pija XI. Pariški »F i g a r o« tvrdi, da je blažene 
uspomene Pio XI. zaslužio vječnu slavu, jer je znao braniti 
istinu, čuvati principe, bez straha afirmirati u toku svjetskog 

zbivanja vječna načela, koja su načela svjetske civilizacije. 
— Povjesničari Pontifikata Pija XI, veli » Journal des De- 
bats«, morati će uzeti u obzir vrijeme, u kojemu je djelovao 
Pio X.: Svjetski je položaj bio kritičan. Mnoge države u re¬ 
voluciji. Na mnogim stranama vjerska progonstva kao za 
vrijeme prvih kršćana. Rusija, Meksiko, Španjolska, pa naj- 
poslije Njemačka zatrackali su svoju svjetsku silu i vlast 
krvlju Kristovih vjernika. U politici ekstremi poganskog na¬ 
cionalizma, u socijalnom životu ludilo crvene komune. — I 
uza sve ove teške, strašne i trajne neprilike Pio XI. nije šu¬ 
štao, već se do posljednjeg daha borio bez straha, odlučno i 
neustrašivo za pobjedu Kristovih načela pravde, ljubavi, mi¬ 
ra i slobode u svijetu i u društvu. Stoga s pravom piše »Vi- 
ctoire«, da mi katolici s ponosom gledamo na Pontifikat Pia 
XI. S ponosom moraju gledati na njegovu slavnu Upravu i 
svi kršćani, pa kojoj crkvi pripadali, jer je on potencirao 
moralnu snagu katolicizma i čitavoga kršćanstva do maksi¬ 
muma u ovo doba nevjere, nemorala, bezboštva i klanjanja 
grubom materijalizmu. Glasoviti francuski pjesnik i amba¬ 
sador Paul Claudel veli, da, što se više približavao svršetak 
Pijeva života, to je više sjao nadnaravnim sjajem Lik toga 
Bijeloga Starca, čiji je glas sličio glasu s onu stranu vidlji¬ 
voga svijeta. 

3- — Da je čovječanstvo smrću Pia XI. mnogo izgubilo 
svjedoči i glas svjetske diplomacije, koja je začas izgubila 
svoju ledenu ukočenost i uobičajenu zakopčanost, pa su prvi 
diplomati Evrope, poglavari država i državnici naroda i svi¬ 
jeta na vrlo jak način izrazili svjetsko značenje Pontifikata 
Pia XI. i ogromni gubitak za čovječanstvo Čovjeka onako- 
ka moralnoga značaja i religioznoga integriteta. Da ne spomi¬ 
njem sve, što je rečeno u velikom broju parlamenata svijeta, 
ističem samo to, da je na dostojanstven način Roosevelt 
htio, da parlamenat i Senat u Washingtonu komemoriraju 
smrt Pija XI, iako između Sjedinjenih Američkih Država i 
Sv. Stolice nema redovitih konkordatskih odnosa. — Njego¬ 
vu su smrt komemorirali lajicistički parlamenat i senat u Pa¬ 
rizu. Herriot, pretsjednik parlamenta, izrazio je bol francu¬ 
ske nacije radi smrti Pija XI, koji je bio Papa mira i brat¬ 
stva. Toliko je On doprinio u baštinu svjetske civilizacije, 

da će ga vijekovi povijesti slaviti uzvišenim riječima. Dala - 
dier je u ime vlade francuske republike izjavio, da Pijev a- 
postolski Pontifikat vodi k triumfu najuzvišenije ideale čo¬ 
vječanstva. U Senatu je Jeanney izjavio, da oplakuje smrt 
Pija XI. svako, ko vjeruje u snagu duha, koju je na sjajan 
način pretstavljao pokojni Papa. Ministar vanjskih poslova 
Bonnet je rekao da je Pio XI. bio neustrašivi branič načela, 
na kojima počiva civilizacija, stoga da za njim zali či¬ 
tava Francuska. Pija XI. požalili su svi katolički na¬ 
rodi svijeta; požalile i sve kršćanske crkve, jer je 
On kako je izjavio pretsjednik francuske protestantske 
zajednice pastor Bognev, pokazao neslomivu apostolsku sna 
gu protiv bezbožnoga komunizma kao što i protiv poganskog 
rasizma dokazujući universalnu vrijednost i suverenu snagu 
kršćanske Objave riječima punim apostolske slobode i pa¬ 
pinske moralne neoborive moći. 

# * 

I_ _ Odakle velikome Papi tolika divska šnaga? 

Kad je Pio XI. uprav pred XVII godina, zasjeo na vje¬ 
čnu Petrovu Stolicu, najavio je Urbi et Orbi da je njegov 
program PAX CHRISTI IN REGNO CHRISTI. 

1. — Ako preletimo dugi njegov Pontifikat i svu nje¬ 
govu nauku u mnogobrojnim sjajnim Enciklikama, vidjeti će¬ 
mo da se on vjerno držao Krista u teoriji i u radu. Krist je 
srce i mozak čitava Pijev a Pontifikata. Svi osjećaji, sve misli, 
svi apostolski napori i brige, tvrdi kardinal K. Salotti, lija 
XI. bili su upravljeni na to, da što više duša prvede po Miru 
Kristovu u Kraljestvo Kristovo. U svojoj prvoj enciklici »U- 
bi arcano« tvrdi, da je nemir u svijetu zato, što napisani 
traktati o miru nijesu prožeti — mirom Kristovim, pa su 
ostali mrtva slova mjesto žive supstancije u srcima svijeta. 
Pojedinci i narodi i države, apostatirajući od Krista, pali su 
u ždrijelo — nemira. Pio je došao na Petrovu Svetu Stolicu 
da vrati u duše mir i pomirene duše da privede u kraljest%o 
Kristovo. Stoga je on 1925. s enciklikom »Quas primas « u- 


stanovio blagdan Krista Kralja, ne da grabi krune svjetskih 
glavara, već da proširi broj Kristovih vjernika. Kroz tri ju¬ 
bileja, kao nijedan drugi Papa, u tisuće sjajnih govora, uvi¬ 
jek je naglašavao bezbrojnim povorkama hodočasnika sa 
svih strana svijeta Kristovu božansku kraljevsku vlast, što je 
Njegovo naravno i stečeno pravo, a koja, jer je duhovne 
prirode, universalna je — proteže se na sve čovječanstvo: 
čitav j e rod ljudski — kralj evstvo Kristovo. 

Kad se slavilo petnaest stotina godina Efeskoga Sa¬ 
bora, on je magistralno obradio božansku figuru Kristovu 
u enciklici »Lux veritatis« razvivši divnu teološku trilogiju: 
Krist je pravi Bog i Čovjek, Marija je Majka Božija i Rim¬ 
ski Pontifeks ima Primat nad čitavom Crkvom, jer je Zamje 
nik Kristov na zemlji. 

Kad se ovih posljednjih vremena počela u Njemačkoj ši¬ 
riti neopoganska herezija, Pio XI. imao je gorde smionosti, 

— Fides interpida! — i apostolske neustrašivosti da u 
Enciklici »Mit brenndnder Sorge« osudi poganski rasizam i 
ponovno posvjedoči vjeru u Krista, Crkvu i Primat, koji je 
podijelio Petru, a preko Petra rimskim biskupima, što sve za¬ 
jedno tvori pećinu kršćanstva u oceanu svijeta i povijesti. 

— Nekoliko sedmica pred smrt. Pio XI. u dubokom govoru 
pred znanstvenim senatom Crkve, pred papinskom Akade¬ 
mijom znanosti ponovio je u znanstvenoj formi teološku te¬ 
zu o vječnoj Riječi. To je bio njegov »labuđi pjev.« 

2. —- Veliki Papa zašao je za vrijeme svojeg Pontifikata 
na rješavanje i ovozemnin socijalnih problema. Veličanstve¬ 
na enciklika »Quadragssimo anno« jest remek djelo kršć. 
ekonomske znanosti. Pio je sa najmodernijim kriterijima 
obradio teške probleme vlasništva, rada, plaća, štrajkova i 
uvjeta rada prikazujući kršćansku socijalnu nauku, protiv 
bezbožnoga i protunaravnoga komunizma, kao jedinu bazu 
socijalnog mira i napretka na bazi socijalne pravde, kršćan¬ 
ske ljubavi, sveopćeg bratstva i slobode. Ovaj nauk Crkve, 
učio je Pio, nauk je Kristov: Krist je učitelj i religije i društva, 
jer, ako se ne spasi društvo, ne će se spasiti ni duše pojedi¬ 
naca. Evanđelje Kristovo jedini je spas! — U svojim kra¬ 
snim enciklikama o herojima kršćanstva — Franji Asisko- 

me, Augustinu, Tomi Akvinskome, Franji Saleskome, doka¬ 
zuje njihovu veličinu, jer su proživljavali Krista. Oni su bili 
uzori Kristovih sljedbenika za pojedince i za čitavo društvo, 
koje veliki pojedinci vode. 

3. — Krist je srce i središte svih Pijevih enci¬ 
klika i čitava njegova apostolata. Osobitu je brigu 
posvetio 1) rekonstrukciji obitelji: »Časti Connubii« (enci¬ 
klika o braku), te 2) organizaciji katoličke omladine i 3) sve¬ 
ćeničkom pomladku. Od sveta i pobožna svećenstva ovisi 
otkupljivanje duša, preporod naroda u Kristu. Stoga je podu¬ 
pirao materijalnu i moralnu izgradnju sjemeništa, osnivao 
univerze poput sredovječnih Papa, obnovio Akademiju zna¬ 
nosti, koja je sabrala najprobranije duhove čovječanstva bez 
obzira na njihovu vjeru, u želji da pretstavnici prave i čiste 
znanosti budu čitavom svijetu svjedoci velike istine, da iz¬ 
među vjere i znanosti nema nikakve protimbe, da i znanost, 
kao čitav život pojedinaca i društva ima da iskaže čast i 
poklon Kristu. 

4. — Da dovede na poklon Kristu mase primitivnih kon¬ 
tinenata i da prosvijetli milijune i milijune pogana, koji sje¬ 
de u sjeni smrti i tminama neznanja, kao niko prije njega 
posvetio je sve svoje apostolske brige misionarskom radu. 
Pio XI. svojom žarkom apostolskom dušom žudio je, da se 
stanovnici Azije, Afrike, Australije i oceanskog otočja pri¬ 
vedu Kristu, koji je jedini svijetlo svijeta i utjeha duša. 
Stoga prve godine svoga Pontifikata, na Duhove, drži svoj 
prvi veliki govor o misijama. Kasnije je izdao encikliku »Re- 
rum Ecclesiae«, koja je jedan uzvišeni traktat o Kristu, koji 
žudi sve duše svih ljudi. Za vrijeme Svete Godine 1925. ot¬ 
vorio je u Vatikanu Misionarskuizložbu. Ustanovio 
je Misijski muzej. Napokon je prvi osnovao urođe- 
ničke biskupije u Kini i Japanu i Indijama, odgojio urode- 
nički kler i stvorio prve urođeničke biskupe, koji su velika 
nada Crkve u svijetu na Dalekom Istoku. Jer Pio XI. nije 
htio, vjeran jedinom Kristu, da bude sredstvo kolonijalne 
politike evropskih naroda, već apostol religije Kristove i kul¬ 
ture u poganskim krajevima, osjetio je u posljednje vrijeme 
nepravedne napadaje sa strane jedne nacije, koja se diči 


svojom tobožnjom »kulturom«. Pio XI. ostao je vjeran Kri¬ 
stu, a ne evropskim cezarima i stoga polazi u povijest kao 
uzvišeni Papa Misija, Otac naroda. 

5. — Budući da Pio nije htio primati usluge svjetske vla¬ 
sti, samo da bude slobodniji u svojoj apostolskoj akciji; bu¬ 
dući da Sv. Stolica čuva kao ženicu oka svoga svoju slobodu 
i ekskluzivnu ljubav i vjernost jedinome Kristu, stoga je Pio 
XI. čitavo vrijeme svoga Pontifikata promicao organizaciju 
katoličkog lajikata na službu Crkve. Sami vjernici moraju bi¬ 
ti vojnici Kristovi u svjetskom životu kao uzori neporočna 
života, kao promicatelji crkvene nauke, kao moralni dizin- 
fektori u kaljuži svjetske pokvare. Svaki član organizovanog 
katoličkog lajikata, koji djeluje po direktivama Crkve i pod 
odgovornošću Hijerarhije, treba da bude pravi vojnik Kri¬ 
stov, proširitelj svakog dobra, apostol istina vjere i morala, 
suradnik klera u osvajanju duša za Krista. Stoga je Papa bio 
za vrijeme čitava svoga Pontifikata najgorljiviji i najustraj¬ 
niji apostol — Katoličke Akcije, koju je bezbroj puta nazvao 
»ženicom svoga oka«. Pio XI. nije želio potporu oružane si¬ 
le, koja je uvijek interesirana, već je tražio potporu slobo¬ 
dnih sinova Crkve, koji misle, osjećaju i žive za Crkvu jedi¬ 
no iz ljubavi, iz vjernosti — Kristu. 

6. — Da pokaže svoju neograničenu ljubav prema Kri¬ 
stu, on radi, nastoji i traži, da rimska kurija neprestano, 
neumorno radi, i dan i noć, u osvjetljivanju svetih lica iz ži¬ 
vota Crkve. Stoga, kao za vrijeme nijednoga Pontifikata, 
Pio XI. — Papa Kanonizacija — kroz XVII godina 
svoje Uprave podiže na najviši sjaj oltara 35 svetaca i 
svetica, te divne krune oko božanskog lika Kristova, i 
na stotine blaženika. Sveci su bili drugi Krist na zemlji. Oni 
nijesu imali već jednu misao i jedan osjećaj — sve za Kri¬ 
sta. Sveci su autentično zrcalo Kristovo na zemlji. Njihov 
je život bio savršena žrtva za Krista, kojega su oni živjeli i 
propovjedali kao jedinoga Spasitelja duša i svijeta. Stoga je 
Pio XI. dižući na sjaj oltara velike, divne svetačke figure 
jedne Terezije od Djetića Isusa, Bernardice Soubirous, Ar- 
škoga župnika, sv. Ivana Boska, Konrada Parzhama, Salva- 
tora od Horte, Andrije Bobole i drugih samo probudio u 

bezbrojnim dušama živu želju za Kristom, izvorom i uzorom 
svake svetosti, uzrokom spasa vječnoga i vremenitoga za po¬ 
jedince i narode. Krist u svemu i za sve — to je značenje 
Pontifikata Pija XI. 

7. — Ovome Kristu, autentičnome Sinu Božijemu, pra¬ 
vom Bogu i pravom čovjeku, služila je i diplomatska 
akcij a Vatikana, koja je pobrala silne uspjehe na kon- 
kordatskom području, tako da u Piju — Papi Konkor¬ 
data— izgleda, da je uskrsnuo veliki Inocent III. Gotovo 
sve kulturne države svijeta uredile su svoje odnose sa Sv. 
Stolicom preko konkordata. Nije još nikada bila Sv. Stolica 
slobodnija od svjetske vlasti, a uplivnija i uglednija u svije¬ 
tu kao za Pontifikata Pija XI. Uvijek je bila istina, a danas 
je ona i slijepcima jasna, da je Sv. Stolica — najveća mo¬ 
ralna velevlast na svijetu. Došli smo do te neočekivane či¬ 
njenice da bivši ministar unutarnjih poslova francuske re¬ 
publike, socijalista Max Dormoy predlaže Papu, uz Roose- 
velta, kao arbitra za svjetski mir. Ono što se činilo nemogu¬ 
ćim, Pio je riješio — povezao je sve civilizovane narode sa 
Petrovom Katedrom, pa i samu Italiju, jedan put zauvijek 
riješivši glasovito »rimsko pitanje«, oslobodivši se suvišnog 
balasta velike svjetske države, a sačuvavši — na malom 
Vatikanu — punu teritorijalnu i veliku moralnu slobodu. 

* 

❖ * 

II. — Kako je Pio XI. mogao osvojiti simpatije čitava 
kršćanstva i kulturnog svijeta? 

Papa je — OTAC CRKVE. Papinstvo je — uni- 
versalno Očinstvo nad svim otkupljenim dušama. 
Kard. Billot dajući tijaru Piju XI. reče: »Znaj da si Otac na¬ 
roda i knezova«. Sedamnaest je godina Pio XI. pretstavljao 
na zemlji božansko Očinstvo. I pretstavljao ga je dostojan¬ 
stveno i časno! Savjesno, srdačno, s osjećajem jednake lju¬ 
bavi prema svima, pojedincima i narodima, brineći se za 
sve crkve poput sv. Pavla. Fizički je bio oronuo, ali je u 
njemu do posljednjeg daha bila metafizička snaga, s kojom 


je kao Suveren duša vršio moralnu velevlast nad savjestima 
čovječanstva. Pio XI. bio je blagi i dobri Otac: bio je utje¬ 
lovljena dobrota, žrtva i srce za sve duše. On nije znao 
za dekrete, kojima operiraju tiranije i diktature. On je du¬ 
boko osjećao svoje Očinstvo i operirao je jedino ljubavlju 
i ljubavlju. U svakoj se prigodi nazivao »Zajedničkim 
Ocem «. 

Da, Papa je -— Zajednički Otac 400 milijuna katolika. 
Papa nije sluga ničiji, nikoje države, nikoje politike i nikoje 
nacije, jer je jedino — sluga slugu Božijih. Papa je Otac i o- 
onih, koji su se ocijepili od Petrove Pećine, jer sin ne pre¬ 
staje biti dijete svoga oca — i kad ga se iz nezahvalnosti od¬ 
riče. Enciklika »Mortalium animos« sjajno dokazuje jedino 
u Katoličkoj Crkvi Jedinu Crkvu Kristovu; ali Papa, istaka¬ 
vši tu dogmatsku stranu, očinski se obraća svim otcijeplje- 
nim crkvama, da se povrate u krilo jedne svete apostolske 
Crkve, od koje su primili ono dobra, što su sačuvali; u ko¬ 
joj će sačuvati sve, što imaju i dobiti će poljubac Mira Kri¬ 
stova. Krist hoće da svi kršćani budu samo jedno stado i 
jedan Pastir, Petrov Nasljednik u Rimu, kojemu je jedinom 
Krist rekao u Petru: »Pasi ovce moje, pasi janjce moje.« 


Neko je rekao o Piju XI. da je »veliki um na službu 
jednom velikom srcu«. I to je velika istina. Pio XI. bio je 
pravi, dobri Otac svega svijeta, svih naroda bez razlike, pa 
i svih slavenskih naroda, a osobito nas Hrvata — katolika , 

a) Čim je stupio na Svetu Stolicu, odmah je okrenuo svoj 
pogled na unesrećenu Rusiju, koja je pala u pakao komuni¬ 
zma. —- Šalje u karitativnoj misiji Mons. d’ Herbignya, koji 
je nosio materijalnu pomoć ruskom narodu u časovima stra¬ 
šnog glada. — Naređuje posebne molitve za spas Rusije i — 
određuje svećenstvu da poslije sv. Mise moli: Spasitelju svi¬ 
jeta, spasi Rusiju. — Kad sam ja bio na universi u Milanu, 
tad je Pio XI. držao na milanskoj univerzi četiri Rusa pravo¬ 
slavna na svoje troškove. — U Rimu je osnovao kolegij za 
ruski katolički kler »Russicum«. Papa je ljubio Rusiju, jer je 
i ona bila područje njegove duhovne vlasti. 

b) A što nije Pio XI. učinio za Poljsku. Još kao Nuncij 
u Varšavi nije bježao pred invazijom boljševika, već je os¬ 
tao s narodom i vođima da tješi, hrabri i krijepi borce kr¬ 
šćanskog Zapada u borbi protiv divljeg tatarskog boljševi¬ 
zma, protiv kojeg je do posljednjeg daha (Enciklika Divini 
Redemptoris) vodio borbu na život i smrt — iz ljubavi pre¬ 
ma Kristu, kojemu je komunizam navijestio borbu na život 
i smrt. 

c) Kad je u prošlom septembru Čeho-slovačka proživlja¬ 
vala svoju tragediju, niko nije digao svoj glas na obranu žr¬ 
tve — ni saveznici, ni prijatelji — osim Pija XI. koji je mo¬ 
lio blagoga i dragoga sveca Venceslava da sačuva slobodu i 
nezavisnost svome narodu. I danas je u Pragu ime Pija XI. 
najpopularnije. 

d) Sveti Otac Pio XI. bio je vrlo dobri Otac i hrvat - 
skom narodu. To je pokazao u bezbroj prigoda. — Uvijek 
je zaštićivao naše hrvatske i slovenske manjine u Italiji. I 
nije imao mira, dok nije u lateranskom Konkordatu garan¬ 
tirana sloboda propovijedanja na našem jeziku našim manji¬ 
nama u Italiji. Što nijesu mogli naši diplomati u Rapalskom 
sporazumu, to je uspjela ljubav sv. Oca da dobije našem 
narodu. — Ova je ljubav u bezbroj prigoda bila materijalne 
i moralne prirode. Koliko crkava, koliko sjemeništa, koliko 
nastradalih od poplava nije primilo pomoć sv. Oca — s iz¬ 
ričitom njegovom željom, da se pomogne sve, koji su une¬ 
srećeni od elementarnih nepogoda bez obzira na vjersku ka¬ 
toličku, pravoslavnu ili muslimansku pripadnost! 

Pio XI. je izvrsno poznavao naš narod, našu povijest, 
naše želje i patnje. Kad su god. 1925. došli naši hodočasnici 
u Rim, sv. Otac im je održao sjajni očinski govor o knezu 
Branimiru i Kralju Tomislavu. U tom je govoru istakao, kao 
i kasnije orlovskom hodočašću, da je očinski veseo da vidi 
»drage sinove iz Hrvatske«, koju je njegov predšasnik Ivan 
X. podigao na čast kraljevstva. On se osobito veseli njihovu 
dolasku, jer mu dolaze iz »koliko mile, toliko vjerne Hrvat¬ 
ske«. — Osobito je bio značajan govor Pija XI. našim hodo¬ 
časnicima 1933. god. Veli da mu je osobito »poznata naša 
Hrvatska«, koja je uvijek bila povezana sa Sv. Stolicom 

»zlatnim lancem«: blagonaklonosti Sv. Stolice prema Hrvati ¬ 
ma i vjernosti Hrvata prema Sv. Stolici. Svoj sjajni govor 
je Pio XI. zaključio »Neka Gospodin usliši našu molitvu i 
neka ove godine oslobodi cijeli svijet, a osobito one krajeve , 
koji su najviše iskušavani i najviše trpe, kao našu dragu Hr¬ 
vatsku.« Ove će riječi ostati zlatnim slovima upisane u naj¬ 
novijoj historiji Hrvata. 

Kad je nedavno bio kod njega dr. Stepinac, hrvatski me¬ 
tropolita, Sv. Otac Pio XI, na njegovu molbu da blagoslovi 
Hrvatski Narod, odgovorio je: »Nesamo blagoslov, nego naj¬ 
obilniji blagoslov za vaš narod, koji mi toliko ljubimo!« To 
je dr. Stepinac izjavio Dru Mačeku, kad mu je, kao Pretstav- 
niku Crkve, izrazio žalost Hrv. naroda nad smrću našeg sv. 
Oca. — Papa je u svakoj prigodi bio naš Prijatelj: Tako je 
povoljno za Hrvate riješio i pitanje kolegija sv.Jeronima, jer 
je uvijek bio naš dobri Otac. — Bio je sklopio i Konkordat 
za dobro katoličke Crkve u našoj državi, bio ga je sklopio 
sporazumjevši se sa faktorima naše države, ali nije njegova 
krivnja, ako je on ostao mrtvo slovo. 

* 



# * 

... Završit ću sa jednom mojom rimskom uspomenom. 
Bio sam sa svojim kolegama akademičarima iz Milana u sve¬ 
čanoj audijenciji kod Sv. Oca Pija XI. u svibnju Svete Go¬ 
dine 1925. Bilo nas je nekoliko stotina akademičara i profe¬ 
sora. Poslije sv. Mise, koju je Sv. Otac za nas otslužio, i 
poslije njegova sjajnog govora o ulozi katoličke inteligencije 
u radu za Krista u svijetu, prošao je kroz vesele studentske 
kolone i nekoje je s par riječi oslovio. Kad je bio kod mojih 
kolega Rusa, s njima je izmijenio par riječi. Došavši do me¬ 
ne, Rektor univerze Ga je upozorio, da sam iz Hrvatske. 
Sv. Otac me je pitao, odakle sam i kako sam se snašao da¬ 
leko od Dalmacije. I kad je kanio da krene dalje, tad sam 
ga ja zamolio: »Sveti Oče, molim jedan posebni blagoslov za 
moju domovinu Katoličku Hrvatsku«. I Sv. Otac Pio XI. di¬ 
gao je svoju velikosvećeničku desnicu i rekao »Od svega sr¬ 
ca blagoslivljem«... i udaljio se. A ja se i danas sjećam one 
drage uspomene i velim: Ako svi katolički narodi, ako se sve 
kršćanske zajednice, natječu u izražavanju počitanja i poklo- 

na smrtnim ostancima velikoga Pape Pija XI. tad je čitav 
naš narod izvršio svoju svetu dužnost, kad se poklonio nad 
grobom sv. Oca, jer je On uvijek bio naš veliki Prijatelj, 
naš dragi Otac, koji je držao kao točku svoga programa — 
u odnosu s Hrvatima — i riječ Leona XI. god. 1519, koju je 
rekao banu Berislaviću »Sveta Stolica neće dopustiti da pro¬ 
padne PIrvatska, taj najčvršći bedem kršćanstva.« 

Budući da je Pio XI, uzorno izvršio svoju životnu misiju 
Oca kršćanstva i čovječanstva, stoga ga je otpratila na vječni 
počinak ljubav i bol čitava svijeta, pa i mi sinovi »predziđa 
kršćanstva« kljanjamo se Njegovu duhu i molimo Gospodi¬ 
na, da udijeli svijetlo nebesko svome vjernom Slugi. — Po¬ 
koj vječni i slava vječna Piju XI! 

II. Plebiscitarni izbor Pape Pija XII. 

U ova kritična vremena svjetske uznemirenosti, kad se 
dva gigantska bloka velevlasti natječu u naoružavanju, da 
jedan od njih čim prije i čim sigurnije obori svoga životno¬ 
ga neprijatelja, papinska Sedis vacantia činilo se da 
traje preveć dugo. Smrću velikoga i umnoga Pape čovječan¬ 
stvo, a ne samo Katolička Crkva, ostalo je bez svoga Oca. 
Ogromna Kristova obitelj na zemlji postala je — veliko si¬ 
roče. Rijetko je kada u Crkvi Božijoj poslije smrti kojega 
Pape ostao dublji osjećaj boli! Za vrijeme sedisvakancije 
svi su vjernici postali samo jedno srce, koje je žarko, us¬ 
trajno i s pouzdanjem molilo Oca nebeskoga, da čim prije 
dade Crkvi na zemlji Oca po Srcu Isusovu. 

Svak je molio i svak je očekivao Najboljega i Najumni¬ 
jega, da zasjedne Petrovu Stolicu kao Učitelj naroda, koji 
će u ova tmurna vremena sveopće pometenosti, i umne i 
moralne, u ime Krista naviještati čistu istinu u stvarima vje¬ 
re i morala. Čovječanstvu je nuždan idejni vođ i moralni 
auktoritet, stoga je Crkva molila, da nebo daruje zemlji Ve¬ 
likoga Svećenika, koji će biti u srcu i duši čovjek Božiji is¬ 
ključivo u službi Njegovih vječnih ideala. Nikada čitava Cr¬ 
kva nije bila veličanstveniji zbor duša, koje žarko mole i va- 
piju Božijeg Izabranika! I Duh Sveti je sašao na zemlju, u 
duše Uzoritih Izbornika, koji su izabrali za Oca Crkve — 
Svećenika, za kojim su vapili i molili svećenici, redovnici i 


Dva značajna Pontifikata 


109 


vjernici. Kao da je čitava Crkva bila jedan jedini glas sa gla¬ 
sovima Kardinala, kad su plebiscitarno izabrali Uzoritoga 
Kardinala Eugenija PACELLIJA, Kamerlenga sv. rimske Cr¬ 
kve za PAPU, koji je bio desna ruka Piju XI. kao njegov 
Državni SEKRETER, pa je stoga i uzeo ime — Pio XII. 

Izborje Pija XII.odjeknuo kao najmilija 
vijest u čitavoj Crkvi, u svemu kršćanstvu i čovje¬ 
čanstvu, jer je Kardinal Pacelli kao Državni Sekretar obi- 
grao kao Papin Legat mnoge kontinente i države i osvojio 
srca vjernika i svijeta dviju hemisfera. U njegov izbor nije 
ulazio svjetski elemenat baš ništa. Crkva je pokazala svoju 
apsolutnu slobodu. Politički uplivi bilo s koje strane bili su 
potpuno isključeni. Visoki Izbornici su među sobom tražili 
Svećenika, koji je svet po Srcu Isusovu i za kojim vapiju 
vjerne katoličke duše, pa su se u samom jednom danu, po¬ 
slije dva skrutinija, u trećemu plebiscitarno složili, da je do¬ 
stojan da bude Veliki Svećenik i Otac Crkve Uzoriti Kardi¬ 
nal Pacelli. Brzina izbora i jednođušnost čine, da će ovaj 
Konklave proći u historiju Crkve kao jedan od najbržih i 
najsretnijih. Ničiji cezaristički prsti nijesu ostavili nikakva 
traga na izboru Pija XII: njegov je izbor djelo Duha Sveto¬ 
ga, stoga je čitava Crkva s ushićenjem klekla na koljena da 
zahvali nebu na najljepšem daru. Glasoviti Papini veli, da 
je sadašnji izbor Papa »1’ immenso processo della spiritualiz- 
zazione della Chiesa« (Cor. della sera, 23—II—1939). Za iz¬ 
bor Papa, veli August Comte: »Način biranja najvišega du¬ 
hovnog auktoriteta u Crkvi uvijek će biti smatran pravim 
remek-djelom političke mudrosti« (Cours đe philosophie po- 
sitive, V. 245.), pa ako ovo vrijedi za izbor svih Papa, na po¬ 
seban način vrijedi za izbor Pija XII, tim više kad su se gla¬ 
sovi Uzoritih Izbornika savršeno složili sa molitvom čitave 
Crkve. 

1, — Kad je Kardinal Djakon sa vanjske Loggie sv. Pe¬ 
tra, 2—III. t. g. u predvečerje, dok su posljednje tople sunča¬ 
ne pretproljetne zrake padale na rimske brežuljke, najavio 
Urbi et Orbi: Annuntio vobis gaudium magnum. .. Habe- 
mus Pontificem ..., tad se, veli grof Dalla Torre . ponovno 
obistinila riječ Kristova: »Ego sum resurrectio et vita.« Pio 
je oživio u Piju. Umr’o je Pio XI., ali nije umrlo Papinstvo,, 


1 10 Dr. fr. Krsto Kržanić 


Loje dalje živi u Piju XII. Petar se povratio, jer mu je Krist 
prorekao vječnost u Nasljednicima, koji su Njegovi Zamje¬ 
nici na zemlji. Papinstvo je vječno. Papa ne umire. Papa je 
čitava Objava Kristova. Krist je uskrsnuće i život, jer je On 
jedini Put i Istina, koji se Put ne lomi i koja se Istina nikada 
ne gasi. Papa se preporađa: On je Božiji pečat na putovima 
ljudskim. Papa je povijest? kao što je Stari Vijek gravitirao 
ka Kristu, tako se čitava povijest poslije Krista — dva mi¬ 
lenija — veže s Njim preko Papa. Uz Papu su prošli svi vje- 
kovi — i nestalo ih je. A on je tu! Na svojoj vječnoj pećini! 
Stoga je Papa povijest svijeta. On je kao Kristov Zamjenik 
istina i put svijeta. 

Pretpostavimo, pronicavo zapaža Dalla Torre, što bi bilo 
od svijeta, kad Pape ne bi bilo, kad taj smrtnik ne bi bio — 
besmrtnik, kad taj varljivi čovjek ne bio — neprevarljiv u 
stvarima vjere i morala. Na svijetu bi bila onaka tama, ka¬ 
kva je bila, kad njega na zemlji nije bilo. Svijet bi bio bez 
svijetla. U svijetu bi bilo kraljevstvo nepravde i zla. 

Papa je zvučnik neba: On je glas i riječ božanskog Uči¬ 
telja. Krist je rekao Apostolima: »Evo ostajem s vama do 
svršetka svijeta« ... I zaista On je ostao na svijetu s ljudima. 
»Evo Tijelo, evo Krv moja« ... i Krist je s nama ostao u 
Euharistiji. Ostao je i u Papi, kojemu je rekao: »Pasi ovce 
moje, pasi janjce moje« ... Ostao je u Papi, Petrovu Nasljed¬ 
niku, i ostao je u — Euharistiji, Emanuel, Bog s nama. Euha¬ 
ristija i Papinstvo proistječu iz istog božanskog auktoriteta. 
Euharistija je nepokvarljiva Krv božanska, Papinstvo je ne- 
prevarljiva misao boždnska. Iz Euharistije vriju vječne klice 
duhovnog proljeća na zemlji, iz Papinstva teče vječna rijeka 
božanske akcije u Crkvi. Euharistija se daje. Papa daje. Eu¬ 
haristija i Papa čitav su Krist među nama do svršetka svije¬ 
ta. Zar jeo nda čudo da Dante govori o — posmjehu svemira 
(»ii riso dell universo«), 

2. — Da vidimo tok života našeg novog Sv. Oca Pape, 
kojega je čitava Crkva i čitavo čovječanstvo plebiscitarno 
pozdravilo, kao što su ga Uzoriti Izbornici plebiscitarno 
izabrali. Naš Sv. Otac Pio XII. rodio se pred 63 godine u 
Vječnom Gradu Rimu. Rođeni je Rimljanin! Kad je na 
2—III. bio izabran za Najvišega Svećenika, uprav je taj dan 

I navršavao šesdeset i treću godinu života. Njegov otac —■ 
Filip — bio je dekan koncistorijalnih advokata, a majka mu 
je bila Virginija Graziosi. Na krstu je dobio ime: Eugenij, 
Marija, Josip, Ivan. 

Pošto je svršio privatnu pučku školu, pohađao je gim¬ 
naziju — licej Enija Kvirina Viskontija. Kad je s odlikom 
položio maturu, roditelji su ga dali u glasoviti kolegij Ca- 
pranica. Nastavio je studije na papinskom seminaru Apo- 
linaru. Pošto je sjajno svršio sve teološke i filozofske stu¬ 
dije, postigavši trostruki doktorat iz teologije, filozofije i 
utriusque iuris, bio je zaređen za svećenika 1899 god. U- 
prav nakon četrdeset godina od njegova ređenja za svećeni¬ 
ka, Bog ga je uzdigao na čast Najvišega Svećenika! 

Mladi svećenik Pacelli, kako je bio pobožan i revan, 
svakako je želio postati pastir duša u kojoj župi. Na nago¬ 
vor obiteljskog prijatelja kardinala Vanutellija stariji ga od- 
rediše za crkveni diplomatski život. Postao je profesor ka¬ 
nonskog prava na Apolinaru. God. 1901. stupio je u sv. 
Kongregaciju za izvanredne crkvene poslove. U to je vrije¬ 
me bio sekretar ove Kongregacije mons. Gasparri, kasniji 
Državni Sekretar Benedikta XV. i Pija XI. On nagovori 
mladog Pacellija, da se odrekne profesure, a da se vas po¬ 
sveti poslovima u sv. Kongregaciji. Tako je i učinio. Najpri¬ 
je je vršio službu minutanta. Zatim je postao Podtajnik i 
kasnije Zamjenik Tajnika. Dobio je i profesorsko mjesto 
za crkvenu diplomaciju u papinskoj plemićkoj akademiji. 
God. 1911. išao je u London na krunidbene svečanosti Jurja 
V. kao »savjetnik« papinske delegacije. Napokon ga je Pio 
X. imenovao Tajnikom sv. Kongregacije za izvanredne cr¬ 
kvene poslove. U isti je mah vrlo aktivno surađivao sa kard 
Gasparrijem oko izradbe novoga crkvenoga Kodeksa, koji 
je konačno bio objelodanjen 1917. 

Budući da je mons. Pacelli pokazivao u sv. Kongregaciji 

! osobite diplomatske sposobnosti, Bdnedikt XV. ga imenuje 
za Nuncija u Monakovu, u Bavarskoj, kod katoličke dina¬ 
stije Wittelsbacha. Sam ga Papa posveti za naslovnoga nad¬ 
biskupa sardijskoga, u Sikstinskoj kapeli. U maju 1917. o- 
de u Bavarsku. Međutim je svršio Svjetski rat porazom 
Centralnih vlasti. U Bavarskoj je došla na vlast crvena stra- 

hovlada KURTA EISNERA. Nuncij Pacelli je stao neu¬ 
strašivo na svome mjestu. Komunisti su tražili, da isprazni 
sjedište Nuncijature, ali on to nije htio nikako učiniti, iako 
mu je revolver bio uperen na prsi, iako se pucalo u njegov 
automobil. Stao je nepomičan kao hrid. Doživio je slom cr¬ 
vene strahovlade. Kasnije je Bavarska dobila katoličku vla¬ 
du i on je sa drom Heldom potpisao Konkordat između Sv. 
Stolice i Bavarske god. 1924. Premda je on bio već 1920 i- 
menovan za Nuncija čitava Reicha, ipak je pošao u Berlin 
tek 1925. God. 1929. potpisao je Konkordat sa Pruskom,. 
kad je na vladi bio socijalista Braun. Njegova je diplomat¬ 
ska akcija u Berlinu bila vrlo plodna. 

Sv. Otac Papa Pio XI. bio je potpuno zadovoljan sa 
akcijom svoga njemačkoga Nuncija i imenuje ga u Konci- 
storiju 16 — XI—1929. za kardinala. U Njemačkoj je bio 
punih 12 godina. Dobio je vanrednu diplomatsku okretnost. 
Oko Sv. O. Pija XI. palo je na nj, kad je u februaru 1930. 
kard. Gasparri, radi starosti, dao demisiju na položaju Dr¬ 
žavnoga Tajnika. Kard. Pacelli, iako je to odbijao, nagovo- 
ren od kard. Gasparrija, primio je Papin poziv i 10 — II—- 
1930. postao je Državni Tajnik. Nakon ravnih devet godina 
umro je Pio XI. U tom času prestala je Pacellijeva funkcija 
Državnog Tajnika, a postao je Kamerlengo sv. rimske Crkve 
i izvršio je tu visoku dužnost za sadašnje sedisvakancije na 
posebno zadovoljstvo sv. kardinalskog Kolegija. Treba is¬ 
taknuti da je zav rijeme Tajništva Pacellija Sv. Stolica sklo¬ 
pila slijedeće konkordate: sa Badenom, Austrijom, Reichom, 
Rumunjskom i Jugoslavijom. 

Kard. Pacelli bio je osobito nasrću blagopokojnome Pi¬ 
ju XI. On je u nj imao neograničeno povjerenje. Slao ga 
je kao Legata a latere na više mjesta. Kao da je htio da ga 
čitava Crkva vidi, jer je — valjda — želio da bi ga baš on 
naslijedio na Petrovoj Stolici! God. 1934. bio je Papin Le¬ 
gat na Euharistijskom kongresu u Buenos Airesu. God. 1935. 
držao je u Lourdesu Trodnevnicu kao završetak Sv. Godi¬ 
ne Otkupljenja. God. 1937. pošao je u Lisieux, gdje je po¬ 
svetio novu veličanstvenu baziliku sv. Terezije, čija je se¬ 
stra, sadašnja predstojnica samostana, obećala Papinu Le¬ 
gatu obilje ruža! Tad je pošao i u Pariz. Propovijedao je u 

Notre Dame u prisutnosti elite pariškoga društva, a fran¬ 
cuska mu je vlada iskazala suverenske počasti. God. 1938. 
Državni Tajnik Pacelli bio je Papin Legat na Euharistijskom 
kongresu u Budapesti. Tad su mu se poklonili i naši hrvat¬ 
ski hodočasnici. On je spomenuo ime našega dragoga Za¬ 
greba i pokazao da poznaje mnogo od naše povijesti i hr¬ 
vatskoga života. Važno je spomenuti, da je Državni Tajnik 
Pacelli privatno putovao u Ameriku. Upoznao se i sprijate¬ 
ljio sa pretsjednikom Rooseveltom. Preletio je u avionu od 
New-yorka do Pacifika. Upoznao se sa najprominentnijim 
licima amerikanske diplomacije i politike. 

Državni Tajnik Pacelli mogao je ovako mnogo puto¬ 
vati, jer je uživao bezgraničnu ljubav i povjerenje velikoga 
Pija XI., koji je u njemu otkrio vanrednoga diplomata i 
čovjeka koji savršeno govori sve zapadne jezike, pa svojim 
umom i znanjem osvaja universalne simpatije svijeta za 
Sv. Stolicu. I ovaj veliki Kardinal Državni Sekretar i Kar- 
melengo sv. Crkve postao je izborom od 2 — III —: Nasljednik 
sv. Petra, Kristov Zamjenik na zemlji 262. Papa. Nepre¬ 
kinuti niz Papa svjedoči da je Krist sa svojom Crkvom. Na 
Katedru Petrovu sjeo je Pio XII. da čuva, brani istine Kri¬ 
stove vjere, da bude središte crkvenog jedinstva, vijesnik 
istine, pravde, ljubavi i mira u ovo doba zveketanja ljutog 
oružja, te putokaz smrtnicima u nebesku domovinu. Ovči- 
njak Kristov ima Pastira: on će voditi na livade pravog ži¬ 
vota. Petrova Lađica ima Kormilara, koji će je čvrstom ru¬ 
kom voditi kroz morske sike života. Vatikanski svjetionik 
sja novim divnim svijetlom nad mijenama svijeta. Kršćan¬ 
stvo i čovječanstvo nijesu više sirote: — imamo Oca! 

3. — Kakav je odjeK imao u svijetu izbor Pija XII.? 
Još nikada nije izbor jednog Pape bio popraćen s većim 
simpatijama sa strane čitava čovječanstva kao ovaj izbor. 
Svi narodi, bez obzira na njihovu vjersku pripadnost, pogla¬ 
vari svih država, politički vodi svijeta pozdravljali su s odu¬ 
ševljenjem na Petrovoj Stolici, na Pontifikalnom Prijestolju 
Svećenika najfinije pobožnosti, sjajnog poznavaoca svijeta 
i njegovih problema, diplomata od duboke pronicavosti i 
vanrednoga takta, koji će ne samo u upravi Crkve Kristove 

već u historiji svijeta ostaviti dubok pečat svoje superiorne 
ličnosti. 

Kako su oduševljeno svi narodi pozdravili Pija XII. na 
Papinskom Prijestolju vidi si i iz bezbroja brzojava, u koji¬ 
ma ga glavari država i naroda pozdravljaju kao Oca Crkve 
i Učitelja pravde i ljubavi. Krasan je i brzojavni pozdrav 
našeg Kneza Namjesnika, koji u Piju XII. pozdravlja Po¬ 
glavara »velike katoličke crkve«. Bilo u brzojavnim čestitka¬ 
ma državnika i diplomata, bilo u izrazima pisanja čitave 
svjetske štampe osjeća se jedan duboki plebiscit osjećaja, 
koji je vrlo dubok, a da bi bio časovita sensacija. Progovo¬ 
rio je um i srce najboljih u veličanju veličanstvene ličnosti 
novog Pape, tako da mi katolici osjećamo duboki ponos, 
što je Bog na prvom koraku na Papinski prijestol tako sjaj¬ 
no proslavio svoga Zamjenika na zemlji. 

Francuska štampa ističe diplomatsku spretnost, širinu 
kulture i dubinu inteligencije Pija XII. — Englezi se dive 
njegovoj pobožnosti i odličnoj diplomatskoj rutini. — Či¬ 
tava amerikanska štampa srdačno pozdravlja novog Papu, 
koji je došao pred par godina u Sjedinjene Države i osvo¬ 
jio srca milijuna i milijuna ljudi Zvjezdane republike. — 
Interesantno je istaknuti, da skandinavski listovi, inače pro¬ 
testantski, uz diplomatsku finesu Pija XII. ističu njegovu 
»mističnu pobožnost«. — Grčka štampa, na čelu sa uvaženim 
listom »Proia«, pozdravlja novog Poglavara katolicizma, ko¬ 
ji je odavna stekao simpatije i poštovanje ne samo katoli¬ 
ka već čitavoga kršćanstva. To piše atenski pravoslavni 
dnevnik! Grčki listovi uopće ističu duhovnu superiornost 
Pija XII, koja je njegovo moralno blago za spas svjetske su¬ 
vremene civilizacije. 

Spomenut ću samo neke značajne izjave velikih ljudi 
ili vodećih organa javnoga mnijenja svijeta. »Kansas City 
Star« veli, da će novi Papa sve učiniti da zapriječi one, koji 
\i od religije htjeli učiniti oruđe politike. — Stoga pariški 
»Petit Parisien« vidi u izboru Pija XII. »triumf katolicizma«. 
Za De Kerillisa, vrlo uvaženog pariškog žurnalista, Papa je 
diplomat i asketa, mistik i najsavršeniji sluga kršćanskih i- 
deala. — »La Nation Belge« tvrdi da je novi Papa »jedna od 
najljepših figura naših vremena. — »Posebno su zadovoljni 

u Društvu Naroda, jer će u novom Papi imati sigurnoga po¬ 
magača pri obrani svjetskog mira. — Londonski dnevnik 
»Times« navješćuje, da će Pio XII. »produžiti politiku Pija 
XI.«, pa budući da je on neustrašivo branio duhovne vred¬ 
note i bratstvo među ljudima, to se »New-York Times« ve¬ 
seli izboru Pija XII, jer da će i on isto tako neustrašivo bra¬ 
niti duhovne vrednote u ovom materijalnom svijetu i uni- 
versalno bratstvo meau ljudima. — To su uzvišeni interesi 
katoličke Crkve, pa »Temps« piše, da će novi Papa »očuvati i 
obraniti te interes Crkve Kristove, kojoj je zajamčena sa 
strane Božije vječnost, što zna svaki kršćanin. Niko nije 
kadar danas štititi ove uzvišene ideale kao Pio XII., jer po¬ 
sjeduje »vjerski žar udružen s političkim genijem.« — Sto¬ 
ga se i Brosolette na socijalističkom »Populairu« veseli nje¬ 
govu izboru, koji je »sjajni odgovor« čitavom čovječanstvu, 
koje je očekivalo novog Papu. Mora se priznati, piše radikal- 
ska pariška »L’ Oevre«, da je »kat. Crkve neobična snaga«, 
kad je izabrala ovakova svećenika za Velikog Svećenika. 
Pa zaključuje »U Ordre«, da »uistinu ni s ljudskog, ni s 
moralnog, ni s političkog stanovišta Konklave nije mogao 
bolje izabrati.« Treba se povratiti u najsjajnija doba poli¬ 
tičke i moralne snage Papinstva piše »L’ Epoque«, da se u 
Srednjem vijeku ili za vrijeme Tridentinskoga Sabora na¬ 
đe ovaka apoteoza Papinstva, kakva je zasjala danas. Da¬ 
nas ne samo katolici već i protestanti, Židovi i inovjerci gle 
daju »s nadom u Vatikan, u Pija XII.« Bruxelleski dnevnik 
»De Courant« piše, da je ovako svet svećenik i ovako na¬ 
daren talenat kao današnji Papa došao u najpotrebniji čas. 
K njemu se diže naše poštovanje, naš zanos sinova, naš po¬ 
sluh. Kad je Radio Vatikana najavio izbor Pija XII. speaker 
je kliknuo: Sad se osjećamo braća, kad imamo — Oca.« 

Izbor Pija XII. imao je ovaku svjetsku resonanciju, jer 
je dostojan najveće časti i vlasti ovako nadaren duh i ova¬ 
ko pobožna svećenička duša, ali i zato što je, kako piše 
dnevnik A. B. C. Pijev izbor prošao u apsolutnoj neovisno¬ 
sti od bilo čijeg političkog upliva. Tome se raduje i london¬ 
ski »Tablet«, koji veli da je Papa »nad svakom zemljom i 
nad svakom politikom. Papa je samo Otac i Učitelj duša«. 
Moramo biti zahvalni, piše »Nevvs Chronicle«, Katoličkoj 

Crkvi, jer je imala hrabrosti, što nije dopustila, da joj bilo 
ko izvana nametne izbor. 

Iako je »National-Zeitung« iz Essena rekla da se interes 
čitava svijeta upravlja prema novom Papi, jer ima »sposob¬ 
nost« i »duhovnost«, ipak je jedina njemačka štampa, jer je 
dirigirana, bacila sumnju, da Pio XII. neće biti, kako o nje¬ 
mu govori starodrevno Malahijino proročanstvo Pastor An- 
gelicus već politicus. To se mora najodlučnije odbiti kao 
krivo mišljenje o novom Papi, koji vrlo dobro razlikuje iz¬ 
među politike i politike. Ima jedna politika, kojoj je ime 
nepravda, sila, kriminalna krađa i zločini u socijalnom i in¬ 
ternacionalnom životu, i Papa će uvijek u ime vječnih Kri¬ 
stovih načela biti protiv take politike. A ima politika do¬ 
brote, milosrđa, političke i socijalne pravde, jednakosti, na¬ 
ravnog prava na život, etičkih principa u političkom životu 
naroda i visokog morala u socijalnom i internacionalnom 
saobraćaju, pa će tu etičku i moralnu politiku Pio XII. bez 
obzira na ikoga odlučno i ustrajno braniti i promicati. A to 
ne znači voditi politiku, već to znači i politiku svesti pod 
vječne kategorije Evanđelja. 

Pio XII. je postao universalni Otac i on neće imati ni¬ 
kakve slabe simpatije prema bilo kojem narodu: on je Otac 
naroda i svi će biti u njegovu velikosvećeničkom srcu, koje 
je i dosada vjerno služilo samo Kristu. O njemu kao Držav¬ 
nom Tajniku piše »L’ Avvenire cf Italia«, da je imao nad- 
narodni mentalitet, a to odgovara universalističkom karakie- 
ru katolicizma. Pio XII. navijestio je kao motto svoga Ponti 
fikata: Opus justitiae pax. Mir će vladati u svijetu, kad 
medu klasama i medu narodima bude triumfirala pravda. 
Stoga je sjajno napisao prof. Stranski, na »Kurier Warszav- 
ski«, da je taj motto »najgrandiozniji program, koji se u o- 
voj pometnji narodnih sukoba u svijetu može zamisliti.« 
Zar je onda čudo, da ga pozdravlja kao Učitelja svijeta na 
Petrovoj Stolici čitav kulturni svijet, jer je najsilniji moralni 
auktoritet na zemlji. Bivši šef engleskih laburista ide dotle 
da predlaže, da Pio XII. za Uskrs sazove poglavice svih vje- 
roispovjesti u Jerusalim, pa da on diktira rješenje teškoga 
problema mira. (Svi su citati iz svjetskih novina uzeti iq: 
L’ Osservatore Romano, br. 53. i t. d.) 

4. — Izbor je Pija XII. providencijalan. Dok najjači u- 
movi i duhovi gube orijentaciju; dok se vidi, kako je u svi¬ 
jetu razbijena moralna svijest društvenih faktora i njiho¬ 
vih šefova, na Papin Prijestol dolazi on, koji poznaje sve 
kontinente; koji je u ličnim vezama sa prvim glavama svi¬ 
jeta i koji ima direktne podatke o životu u svijetu sa strane 
najsavršenijega opservatorija u Vatikanu. 

Pio XII. poznaje i naše prilike. Kao Papin Državni Taj¬ 
nik on je bio sklopio Konkordat sa Jugoslavijom. Po njego¬ 
vu izboru za Papu došao je u zagrebačke nadbiskupske dvo¬ 
re dru Stepincu član vodstva HRVATSKOGA NARODA 
dr I. Pernar i ovo je rekao: »Čestitam u ime vođe dra Mače- 
ka i u ime cijelog Hrvatskog Naroda na sretnom izboru no¬ 
vog Kormilara naše sv. rimokatoličke Crkve Sv. O. Pape Pi¬ 
ja XII. Neka preko Vas i ovom prigodom Nasljednik sv. Pe¬ 
tra primi izraze sinovske odanosti i nepokolebive vjernosti 
sv. rimskoj Stolici od vođe dra Mačeka i svega hrvatskoga 
naroda, koji Ga moli, da mu pošalje svoj očinski blagoslov 
i da nam bude zagovornik na pravednom putu.« Častan gest 
i odličan korak! 

5. — Prva Poslanica Urbi et Orbi. Čim je Pio XII. su¬ 
tradan po izboru primio treću adoraciju sv. Kolegija Kardi¬ 
nala, progovorio je na mikrofon iz Sikstinske kapele svemu 
svijetu. Zahvaljuje Providnosti, iako je zastrašen nad veli¬ 
kom odgovornošću za uzvišenu službu. Pozdravlja Kardina¬ 
le, ljude pobožnosti, znanja i sjajnih osebina, te čitav Epi¬ 
skopat, svećenike i redovnike: »sve koji rade oko širenja 
Kristova kraljevstva.« Blagosiva one, koji su »iskušani siro¬ 
maštvom, nesrećama i patnjama«. Svoje misli upućuje i o- 
nima, koji su — izvan Crkve i koji će se, on to drži, radovati, 
da i za njih Papa moli, da i njima svako dobro želi. Svemu 
svijetu Sv. Otac želi — mir, koji je plod pravde i milosrđa. 
Pozivlje sve ljude da budu u miru, mirne savjesti, prožete 
ljubavlju prema Bogu. Pozivlje sve narode da žive kao je 
dna porodica, prožeta svetom ljubavlju prema Kristu. Želi 
mir među državama: u bratskoj suradnji i srdačnom spora¬ 
zumu, jer to traži interes velike čovječanske zajednice, pod 
blagim pogledima Božijeg Promisla. Napokon Sv. Otac veli, 
da živimo »u teškim danima«, kad se pojavljuju »tolike 

smetnje«... »pravom miru«. Vidi »pred sobom viziju, da 
velika zla djeluju po svijetu«. Svevišnji ga šalje da propovi¬ 
jeda mir. I on sluša! 


❖ 

Danas svak s udivljenjem i sa visokim poštovanjem 
gleda u Vatikan. Ti su pogledi od srca, kao što su i glasovi 
svjetske štampe slobodni i bez naređenja. Ovo je triumf 
katolicizma, pobjeda Papinstva u svijetu. Naglašava se, kao 
rijetko kada u povijesti, princip moralne velesile, ko¬ 
ja vlada neodoljivim auktoritetom, bez nasilja. U svijetu 
opstoji jedan universalizam, koji potencira, a ne ništi vri¬ 
jednost nacionalnih individualiteta. Taj katolički universali¬ 
zam garantira socijalnu i nacionalnu jednakost za sve dru¬ 
štvene klase i narode, jednako za siromašne i imućne klase, 
kao za velike i male nacije. U svijetu djeluje jedna velevlast 
duha, koja propovijeda primat duha nad materijom, nad 
materijalizmom u teoriji i u praksi. Još na zemlji ima ide¬ 
alizma, kad je ideja Papinstva ovako jaka! Papa je jedini 
legitimirani Pretstavnik, Zamjenik Božiji na zemlji: On je 
Božiji čovjek među ljudima, pa može istinski izmjeriti na 
metru čiste pravde sve ljude i sve ideje, u koje danas svi¬ 
jet gleda. On naglašava vječnu istinu da je jedini Bog 
temelj života. 

-Dvanaestog ožujka svečano je okrunjen ti jarom 

Papinstva, u prisutnosti 40 svjetskih delegacija, i stotine ti¬ 
suća vjernika svih naroda i jezika, Pio XII. Nad ovim uz¬ 
burkanim svijetom, nad oceanom uznemirenih i posvađenih 
naroda sja Lik Božijega Anđela Pija XII. Papa Angelicus! 
Kad je 1929. održavan u Magdeburgu Katolički Dan, tad je 
prisustvovao i jedan protestantski teolog, koji je čitavo vri¬ 
jeme zasjedanja Kongresa promatrao Nuncija Pacellija, pa 
je uskliknuo: Angelus, non Nuntius! Da, u Piju XII. poja¬ 
vio se na Uzvišenom Pontifikalnom Prijestolju Anđeo. Sto¬ 
ga ga od srca pozdravlja sveta Crkva, kršćanstvo i čitavo 
čovječanstvo. Neka veliki Bog dugo živi Papu Pija XII.! 






